מינדי קיילינג

ורה מינדי צ'וקיילינגם (באנגלית: Vera Mindy Chokalingam; נולדה ב-24 ביוני 1979), הידועה בשם הבמה מינדי קֵיְילִינְג (Mindy Kaling), היא שחקנית, קומיקאית, כותבת ומפיקה אמריקאית. ידועה בעיקר בשל תפקידה כקלי קאפור בקומדיית המצבים "המשרד", ומינדי להירי בסדרה "מינדי", אותה היא גם יצרה וכתבה.

ביוגרפיה
נולדה בשם ורה מינדי צ'וקיילינגם בקיימברידג', מסצ'וסטס שבארצות הברית לזוג הורים בני דת ההינדואיזם שהיגרו מהודו. אביה טמילי ואימה בנגלית. אביה, אבו צ'וקיילינגם, הוא אדריכל, ואמה, ד"ר סוואטי צ'וקיילינגם (לבית רויסירקר), היא גינקולוגית-מיילדת. הוריה נפגשו במסגרת עבודתם בבית חולים בניגריה ועברו לארצות הברית ב-1979. יש לה אח אחד גדול בשם ויג'אי צ'וקיילינגם.

קיילינג בלטה בשנותיה בתיכון, והתקבלה ללימודים בדארטמות' קולג'. במהלך לימודיה עבדה כמתמחה בתוכנית הלילה של קונאן או'בריאן, שהיווה השראה בשבילה. היא סיימה את לימודיה בשנת 2001.

קריירה
קיילינג הופיעה במספר תפקידים קטנים בסרטי קומדיה שונים, כמו "בתול בן 40", "קטינים ללא השגחה", "גנוב על הירח", "קשר לא מחייב" ו-"סוף.". היא הצטרפה לצוות הכותבים של הסדרה הקומית "המשרד" בגיל 24, והייתה האישה היחידה בצוות מבין שמונת הכותבים. בהמשך, היא גילמה את דמותה של קלי קאפור. קיילינג כתבה 22 פרקים שונים, כולל הפרק "ניאגרה" בעונה השישית של הסדרה, שזיכה אותה למועמדות בפרס אמי יחד עם גרג דניאלס.

בשנת 2007 שיחקה קיילינג בקומדיה הרומנטית "רישיון לחתונה" לצד רובין ויליאמס ומנדי מור. בשנת 2012 שיחקה בקומדיה הרומנטית "עד החתונה זה יעבור" לצד ג'ייסון סיגל ואמילי בלאנט. באותה שנה, הציעה קיילינג לרשת פוקס להעלות קומדיה בשם "מינדי" (במקור: "הפרויקט של מינדי"), שנכתבה על-ידה. הדמות הראשית של הסדרה, אותה היא מגלמת, היא גינקולוגית בת 30 המתמרנת בין חייה כרופאה לבין חיי האהבה שלה. קיילינג ביססה את הדמות על אמה, שנפטרה זמן קצר לפני עליית הסדרה לשידור. הסדרה שודרה במשך 3 עונות ברשת פוקס, ולאחר מכן בשירות הסטרימינג "הולו" במשך 3 עונות נוספות.

בשנת 2015 דיבבה את הרגש "גועל" בסרט "הקול בראש". באותה שנה גילמה את שרה בסרט הקומי "הלילה שלפני" בכיכובם של סת' רוגן וג'וזף גורדון-לוויט.

בשנת 2018 הופיעה בסרט "קמט בזמן", וכן בסרט "אושן 8" לצדן של סנדרה בולוק וריהאנה.

בשנת 2019 שיחקה בסרט "לייט נייט", לצד אמה תומפסון. בסוף חודש יולי של אותה שנה עלתה המיני-סדרה "ארבע חתונות ולוויה אחת", שיצרה לרשת הולו.

בשנת 2020 היא יצרה את סדרת הטלוויזיה "אמת או חובה" עם מאיטריי רמקרישנן בתפקיד הראשי, המבוססת על חייה כילדה. הסדרה מתארת ילדה בשם דיווי עם הורים ממוצא הודי, שאמה רופאת עור ואביה נפטר במפתיע.

 חיים אישיים 
בשנת 2017 ילדה קיילינג את בתה הבכורה קתרין סוואטי, בשנת 2020 נולד בנה השני ספנסר. קיילינג בחרה לא לגלות את זהות האב הביולוגי של ילדיה.

בעבר ניהלה מערכת יחסית רומנטית עם השחקן ששיחק לצידה בסדרה המשרד בי ג'יי נובק, אשר משמש כסנדק של ילדיה.

 פילמוגרפיה 
 קולנוע 
שנהשםדמותהערות2005בתול בן ארבעיםאיימי2006כל הטיסות בוטלומארחת במסעדה2007רישיון לחתונהשלי2009לילה מוטרף במוזיאון 2The Docent2010גנוב על הירחהאמא התיירת (דיבוב)הופעת קמע2011קשר לא מחייבשירה2012עד החתונה זה יעבורואנת'הראלף ההורסטאפיטה (דיבוב)2013סוף.בתפקיד עצמה2015הקול בראשגועל (דיבוב)הדייט הראשון של ריילי?סרט קצרהלילה שלפנישרה2018קמט בזמןגברת הואושן 8אמיתה2019לייט נייטמולי פאטלגם תסריטאית ומפיקה2021בסגרקייט

 טלוויזיה 
שנהשםדמותהערות2005–2013המשרדקלי קאפורגם תסריטאית, מפיקה בפועל ובמאית; 174 פרקים2005תרגיעהעוזרת של ריצ'רד לואיספרק אחד2012–2017מינדיד"ר מינדי להירייוצרת, תסריטאית ומפיקה; 117 פרקים2014רחוב סומסוםבתפקיד עצמהפרק אחד2015החבובות2017אנימלססנדי (דיבוב)2018צ'מפיונזפרייה פאטליוצרת שותפה, תסריטאית ומפיקה; 5 פרקיםפילדלפיה זורחתסינדיפרק אחד2019ארבע חתונות ולוויה אחתיוצרת שותפה, תסריטאית ומפיקה; 10 פרקים2019–2023תוכנית הבוקראודרה6 פרקים2020אמת או חובהיוצרת שותפה, תסריטאית ומפיקה בפועל; 10 פרקים2021מפלצות בע"מ בעבודהואל ליטלדיבוב; 10 פרקים2021-הווהחיי הסקס של נערות קולג'יוצרת, תסריטאית ומפיקה בפועל; 3 עונות / 30 פרקים2023–2024ולמהולמהדיבוב; 20 פרקים

 קרדיט כתסריטאית 
סדרהשנהעונהפרקהמשרד2005עונה 1פרק 62005עונה 2פרק 12006פרק 12פרק 18עונה 3פרק 62007פרק 15עונה 4פרק 102008פרק 15עונה 5פרק 92009פרק 16פרק 17פרק 19עונה 6פרק 4 ו-5פרק 132010פרק 16פרק 22עונה 7פרק 5פרק 11 ו-122011פרק 21עונה 8פרק 102012פרק 17מינדיעונה 1פרק 1פרק 2פרק 5פרק 82013פרק 12פרק 13פרק 16פרק 24עונה 2פרק 1פרק 82014פרק 13פרק 14פרק 22עונה 3פרק 1פרק 62015פרק 15פרק 21עונה 4פרק 1פרק 132016פרק 14פרק 18עונה 5פרק 12017עונה 6פרק 1פרק 9פרק 10צ'מפיונז2018עונה 1פרק 1פרק 2פרק 4ארבע חתונות ולוויה אחת2019עונה 1פרק 1פרק 2אמת או חובה2020עונה 1פרק 1פרק 4

 קרדיט כבמאית 
סדרהשנהעונהפרקהמשרד2010עונה 6פרק 232011עונה 7פרק 21

קישורים חיצוניים








קטגוריה:אמריקאים ילידי מסצ'וסטס
קטגוריה:קיימברידג' (מסצ'וסטס): אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:קומיקאיות אמריקאיות
קטגוריה:קומיקאים אמריקאים
קטגוריה:תסריטאיות טלוויזיה אמריקאיות
קטגוריה:תסריטאי טלוויזיה אמריקאים
קטגוריה:מפיקות טלוויזיה אמריקאיות
קטגוריה:מפיקי טלוויזיה אמריקאים
קטגוריה:בוגרי דארטמות' קולג'
קטגוריה:בוגרות דארטמות' קולג'
קטגוריה:אמריקאים שהופיעו ברשימת טיים 100
קטגוריה:זוכי המדליה הלאומית לאמנויות
קטגוריה:אמריקאים ממוצא הודי
קטגוריה:אמריקאיות שנולדו ב-1979
קטגוריה:אמריקאים שנולדו ב-1979